GodKnows

GodKnows je slovenská hudobná skupina, ktorá vznikla ako súčasť Spoločenstva Piar v meste Prievidza. Pravidelne koncertuje na modlitebných stretnutiach, bohoslužbách a gospelových festivaloch. Je známa predovšetkým vďaka skladbe „Voláme“, ktorá bola súčasťou záverečných chvál počas celoslovenského turné - Godzone KIOBK Tour 2013.

GodKnows vo svojej tvorbe spája prvky rockovej a elektronickej hudby. Ich debutový album bol vydaný v roku 2013 a na internetových diskusiách bol hodnotený ako „inovatívny, autentický a svieži“. Kapela je jednou z mála slovenských kresťanských hudobných telies, ktoré svoju tvorbu začali distribuovať online - cez iTunes.

Diskografia 
 2013 Ako v nebi tak i na zemi

Referencie 

Slovenské hudobné skupiny
Hudobné skupiny z 2012